**KLAIPĖDOS HERMANO ZUDERMANO GIMNAZIJOS**

**DIREKTORĖS JOLITOS ANDRIJAUSKIENĖS**

**2024 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Klaipėdos Hermano Zudermano gimnazija (toliau – Gimnazija) įgyvendina pradinio, pagrindinio ir vidurinio ugdymo programas. 2024-09-01 duomenimis Gimnazijoje ugdyti 741mokinys (2023 m. – 724), iš jų 266 mokiniai – 1–4 klasėse, 261 mokiniai – 5–8 klasėse, 214 mokinių – I–IV klasėse. 2024-09-01 dirbo 71 pedagogas, t. y. 81,87 etato (2023 m. – 81,89 etato), ir 26 nepedagoginiai darbuotojai, t. y. 28,85 etato (2023 m. – 24,68 etato). Praėjusiais metais Gimnazija veikė, vadovaudamasi 2024–2026 m. strateginiu planu (toliau – Strateginis planas) ir 2024 m. veiklos planu (toliau – Veiklos planas). Gimnazijos bendruomenė 2024 m. išsikėlė tokias prioritetines kryptis – mokomųjų dalykų turinio integralumas, ugdant mokinių dalykines ir asmenines kompetencijas; sąlygų ugdytis kiekvienam mokiniui, teikiant veiksmingą švietimo pagalbą, sudarymas; mokinių pasiekimų gerinimas, taikant mokinio pažangos matavimo sistemą. Strateginiame ir Veiklos planuose buvo sukonkretinti tikslai, uždaviniai, numatytos veiksmingos priemonės laukiamam rezultatui pasiekti.Siekiant Strateginio plano pirmojo tikslo – užtikrinti kokybišką ugdymo proceso organizavimą – Gimnazijos veikla buvo orientuojama į mokinių kompetencijų ugdymą, stiprinant sąmoningą mokinių mokymąsi, atsakomybę ir bendruomeniškumą. Strateginiam tikslui pasiekti buvo vykdomi trys Veiklos plano uždaviniai: * įgyvendinant pirmąjį uždavinį – užtikrinti aukštus mokinių pasiekimus – buvo įvykdytos priemonės, susijusios su mokinių pažangos ir pasiekimų gerinimu, pagrindinio ugdymo pasiekimų patikrinimų (toliau – PUPP), brandos egzaminų ir egzaminų tarptautiniams vokiečių kalbos pirmo ir antro laipsnio diplomams (DSD I ir DSD II) gauti organizavimu.

2024 m. pasiekti geri mokinių pažangos ir pasiekimų rezultatai: 1) 43 II klasių mokiniai (100 %) įgijo pagrindinį išsilavinimą. Šių mokinių PUPP įvertinimai buvo aukštesni nei mieste ir šalyje: lietuvių kalbos ir literatūros – 7,58 balo (miesto – 6,71, šalies – 6,74), matematikos – 6,91 balo (miesto – 5,6, šalies – 5,52), gimtosios (vokiečių) kalbos – 6,79; 2) 40 abiturientų (100 %) įgijo vidurinį išsilavinimą. Šių mokinių valstybinių brandos egzaminų bendras įvertinimų balais vidurkis buvo 55,02 (mieste – 48,75, šalyje – 48,26); 4 abiturientai gavo vieną 100 balų įvertinimą, 11 abiturientų išlaikė tarptautinį vokiečių kalbos II pakopos diplomo egzaminą (DSD II), kurio rezultatai, vadovaujantis teisės aktais, konvertuojami į 100 balų įvertinimus;  3) 27 4 klasių mokiniai išlaikė A1 lygio tarptautinį vokiečių kalbos egzaminą (2023 m. – 41), 43 septintokai išlaikė A2 lygio tarptautinį vokiečių kalbos egzaminą (2023 m. – 40) ir 35 II, IV klasių mokiniai gavo tarptautinių vokiečių kalbos egzaminų DSD I ir II diplomus (2023 m. – 30 mokinių). * įgyvendinant antrąjį uždavinį – vykdomose veiklose ugdyti gimnazijos vertybes –sėkmingai įvykdytos priemonės, susijusios su švietimo pagalbos teikimu ir mokinių saviraiškos poreikių tenkinimu, integruotu ugdymu.

Per metus mokiniams, turintiems mokymosi sunkumų ar stokojantiems motyvacijos, buvo organizuotos 267 individualios ir grupinės bendrojo ugdymo dalykų mokymo konsultacijos, finansuojamų valstybinio biudžeto lėšomis. 1 mokinys 2024 m. vidutiniškai praleido 72,15 pamokos (2023 m. – vidutiniškai 77 pamokas);2024 m., toliau stiprinant tarpdalykinę biologijos, geografijos, istorijos ir vokiečių kalbos dalykų bei pasaulio pažinimo ir vokiečių kalbos dalykų pradinėse klasėse integraciją, tarptautinio projekto „IDUK“ veiklose dalyvavo 303 1–4, 7, 8, I klasių mokiniai ir 14 mokytojų. Šalies ir miesto dalykinėse olimpiadose, konkursuose pelnyta 305 prizinės vietos. Per metus sėkmingai vykdyti 6 tarptautiniai, 1 nacionalinis ir 3 miesto projektai, organizuotos 123 mokinių edukacinės išvykos, 48 renginiai, panaudojant Kultūros paso lėšas. Praėjusiais metais įgyvendinta 24 neformaliojo vaikų švietimo programos. Jose dalyvavo 54,7 % Gimnazijos mokinių.Per metus tikslingai organizuota švietimo pagalba: 1) logopedo paslauga teikta 78 mokiniams, specialiojo pedagogo pagalba –34 mokiniams (2023 m. atitinkamai – 60; 62); 2) vykdytos 307 specialiojo pedagogo konsultacijos, iš jų 97 – tėvams, 273 – mokytojams (2023 m. – atitinkamai 109, 127); 3) organizuotos 755 (2023 m. – 738) socialinio pedagogo konsultacijos (316 mokiniams, 107 tėvams, 332 mokytojams); 4) teiktos 498 (2023 m. – 542) psichologinės konsultacijos mokiniams, mokytojams, tėvams. * įgyvendinant trečiąjį uždavinį – stiprinti pedagogų darbo komandoje bei mokymosi drauge su kitais ir iš kitų kompetencijas – sėkmingai įvykdytos priemonės, susijusios su gimnazijos pedagogų kvalifikacijos tobulinimu ir kompetencijų stiprinimu bei gimnazijos savivaldos institucijų sprendimais, gerinant gimnazijos veiklą.

2024 m. kvalifikaciją kiekvienas pedagogas tobulino vidutiniškai 5,2 dienas. Pedagogams organizuotas 1 seminaras: ,,Medijų ir informacinio raštingumo kompetencija. Kodėl tai aktualu visiems?“. Per metus pedagogai parengė ir skaitė 11 pranešimų konferencijose ir seminaruose.Daugiau kaip 80 proc. gimnazijos savivaldos institucijų sprendimų / nutarimų buvo orientuoti į gimnazijos veiklos gerinimą, mokinių poreikių tenkinimą. Siekiant Strateginio plano antrojo tikslo – užtikrinti sveiką, saugią ir šiuolaikinius ugdymo(si) reikalavimus atitinkančią aplinką – Gimnazijos veikla buvo orientuojama į edukacinių aplinkų kūrimą, patalpų būklės atnaujinimą, šiuolaikinių ugdymo(si) priemonių įsigijimą. Tikslui pasiekti buvo vykdomas vienas Veiklos plano uždavinys – kurti aplinką, palankią mokymosi sėkmei.2024 m. buvo atnaujinti Gimnazijos bibliotekos fondai (įsigyti 33 vnt. grožinės literatūros už 217,00 Eur, 1216 vnt. vadovėlių už 18935,74 Eur iš mokymo lėšų ir 1447 vnt. vadovėlių už 22344,16 Eur. iš Nacionalinės švietimo agentūros vykdomo projekto ,,Galimybių mokykla“ (Europos Sąjungos struktūrinių fondų lėšų).  2024 m. pradėtas gimnazijos pastato kapitalinis remontas. Per 2024 metus už 6800 tūkst. Eur pakeistos 13 kabinetų ir valgyklos durys, įrengta persirengimo patalpa valytojams. Už 3052,66 Eur įsigytos 6 mokyklinės spintos, už 1980,00 Eur – 2 rašomieji stalai, už 9063,67 Eur – 7 technologijų kabineto darbastaliai su 16 kėdžių; už 9351,96 Eur – 54 vienviečiai suolai su kėdėmis, 1 mokytojo stalas su kėde, už 14202,98 – virtuvinis baldų komplektas technologijų kabinetui ir už 2337,72 Eur įmontuojama virtuvės technika (2 kaitlentės, 2 orkaitės, 2 gartraukiai, 1 indaplovė), už 4654,43 Eur – baldai naujai įrengiamam mokytojų kabinetui, už 4878,64 Eur – budėtojų posto baldai. Per metus nupirkta 16 stacionarių kompiuterių, 1 interaktyvus ekranas, 1 kopijavimo aparatas, 2 televizoriai.2024 m. Gimnazijos finansinė situacija buvo tokia:

| Finansavimo šaltinis | Lėšos (tūkst. Eur) | Pastabos  |
| --- | --- | --- |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 528,3 | 526,7 | 99,7 | Nepanaudotos liko dalis lėšų:1. nemokamo maitinimo gamybos išlaidų padengimui (dėl 1–4 klasių mokinių sergamumo). 2. ligos pašalpoms skirta dalis už 2 d. d., nes darbuotojų sergamumas buvo mažesnis nei 2023 m. 3. mokytojų pritraukimui į mokyklas 2020-2024 m. (dėl mokytojų sergamumo poreikis buvo mažesnis) |
| Specialioji tikslinė dotacija (VB) | 2589,6 | 2588,2 | 99,9 | Nepanaudota dalis maitinimui skirtų lėšų dėl mokinių sergamumo |
| Gautos pajamos (surinkta pajamų SP), iš jų: | 52,7 | 45,8 | 86,9 |   |
| Pajamų išlaidos (SP) | 52,7 | 36,6 | 69,5 | Negautos planuotos lėšos dėl gimnazijos pastato kapitalinio remonto, nes paslaugų gavėjai atsisakė patalpų suteikimo paslaugų |
| Projektų finansavimas (ES, VB, SB) | 9,6 | 2,3 | 23,9 | Nepanaudota dalis lėšų dėl tęstinių projektų vykdymo  |
| Kitos lėšos (parama 1,2 % GM ir kt.) | 35,0 | 7,7 | 22 | Gimnazijos bendruomenės sprendimu lėšos bus naudojamos kitais metais |
| Iš viso: | 3215,2 | 3161,5 | 98,3 |  |
| Kreditinis įsiskolinimas (pagal visus finansavimo šaltinius) 2025 m. sausio 1 d. – 0,053 tūkst. Eur | Paslaugų tiekėjų (UAB Lietuvos paštas, UAB „TEO LT“ ir UAB „Dezinfa“) sąskaitos už gruodžio mėnesį pateiktos kitą mėnesį (sausio) |

Gimnazijoje 2024 m. Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Palangos tarnybos specialistai tikrino Gimnazijos pastato ir teritorijos atitiktį gaisrinės saugos taisyklėms (pažeidimų nenustatyta). Klaipėdos miesto savivaldybės administracijos Švietimo ir sveikatos departamento Švietimo skyriaus vyriausieji specialistai tikrino matematikos, informatikos, biologijos, lietuvių k. ir literatūros tarpinių patikrinimų vykdymą (pažeidimų nenustatyta)3.2024 m. Gimnazijoje pradėtos spręsti vidaus ir išorės faktorių sąlygotos problemos: 1) dėl daugėjančių su ugdymu nesusijusių funkcijų ir veiklų Gimnazijos administracijai įsteigta personalo specialisto pareigybė, atsisakant akompaniatoriaus pareigybės; 2) pradėtas gimnazijos pastato kapitalinis remontas, kurį planuojama baigti 2025 m. vasarą. Planuodama 2025 m. veiklą, Gimnazijos bendruomenė susitarė dėl tokių veiklos prioritetų ir tikslų: atnaujinto ugdymo turinio taikymas 2, 4, 8, II, IV klasėse ir veiksmingos švietimo pagalbos kiekvienam mokiniui teikimas. |

**II SKYRIUS**

**METŲ VEIKLOS LŪKESČIAI, REZULTATAI IR RODIKLIAI**

**1. Pagrindiniai 2024 metų veiklos rezultatai**

| Metų užduotys (toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos)  | Pasiekti rezultatai ir jų rodikliai |
| --- | --- | --- | --- |
| 1.1. Efektyvinti pagalbą specialiųjų ugdymosi poreikių turintiems (toliau – SUP) mokiniams  | Siekiama aukštesnės SUP mokinių mokymosi kokybės | Ne mažiau kaip 20 % SUP mokinių pasiekė matematikos ir skaitymo patenkinamą lygį, lyginant mokymosi kokybės rezultatus du kartus per metus (sausis–gruodis), iki 2024-12-20. | 1. Vykdomas nuolatinis SUP mokinių ugdymosi rezultatų stebėjimas, aptariamos efektyvesnės pagalbos galimybės: 100 % SUP mokinių pasiekė matematikos ir skaitymo patenkinamą arba pagrindinį lygį. 2. Pasiekimai: II kl. SUP mokinys patenkinamu lygiu išlaikė matematikos, lietuvių k. ir literatūros bei vokiečių k. PUPP ir įgijo pagrindinį išsilavinimą, mokymąsi tęsia profesinėje mokykloje; du IV kl. SUP mokiniai patenkinamu ir pagrindiniu lygiu išlaikė VBE (lietuvių k. ir literatūros, matematikos – patenkinamu lygiu, anglų k. – pagrindiniu lygiu) ir įgijo vidurinį išsilavinimą. 1 mokinys mokymąsi tęsia Aukštojoje jūreivystės mokykloje.3. Pažangą padarė 17,8 % SUP mokinių (iš patenkinamo lygio pakilo į pagrindinį): 2 1– 4 klasių mokiniai (lietuvių k. ir literatūra, matematika), 3 5 – 8 kl. mokiniai (lietuvių k. ir literatūra).4. Kiti teigiami pokyčiai:4.1. atnaujinta pritaikytų bendrųjų ugdymo programų forma, kurioje pateikiamos visos ugdymo rekomendacijos vaikui (Vaiko gerovės komisijos 2024-08-27 protokolinis nutarimas Nr.14);4.2. pateikta paraiška ir Gimnazija atrinkta dalyvauti logopedinės platformos ,,SpeakTX" (Platformos nuoroda: [Pradžia - SpeakTX](https://speaktx.com/lt/pradzia/)) pilotiniame 3 mėn. projekte. Gimnazijos specialioji pedagogė dalyvavo mokymuose, kaip naudotis šia platforma. Projekto metu buvo stiprinamas gimnazijos, mokinių ir tėvų bendradarbiavimas. Darbas vyko ir namuose: tėvai dirbo su savo vaikais šioje platformoje kartu; 4.3. atnaujinta mokymosi erdvė, kurioje vyksta specialiosios pratybos SUP: įrengtas sensorinis takelis, nusiraminimo kampelis, įsigyta priemonių, kurios palengvina ugdymosi procesą (skaičiavimo lentelės, skaičių sandaros lentelė, skaitymo liniuotės ir piršteliai, skaitymo lakštas, rašymo priemonių laikikliai, atbuliniai laikrodžiai, smėlio laikrodžiai);4.4. sukurta pasiekimų stebėjimo forma, kurią pildo SUP mokiniai: mokiniai pažymi, kaip jiems pamokoje sekėsi, o tai leidžia suprasti, ar pamokos tema jiems buvo aiški (Vaiko gerovės komisijos 2024-09-03 protokolinis nutarimas Nr. 15);4.5. SUP mokiniams, kurie turi pritaikytas programas parengti matematikos bei lietuvių kalbos  ir literatūros taisyklių segtuvai, kurie reguliariai atnaujinami |
| 1.2. Stiprinti pedagogų mokymąsi ir atskaitomybę už kvalifikacijos tobulinimąsi | Siekiama kolegialiospedagogų lyderystės mokymuisi | 15 % pedagogų tobulino savo profesines ir bendrąsias kompetencijas 6 dienas per metus iki 2024-12-30. | 22,54 % (16 iš 71) pedagogų tobulino savo profesines ir bendrąsias kompetencijas 6 –15 dienų iki 2024-12-14 |
| 1.3. Diegti mokinių pažangos stebėjimo skaitmeninius įrankius  | Siekiama tobulinti mokinių kompetencijų vertinimo procesus | 1.Parengta ir išbandyta skaitmeninė pažangumo skaičiuoklė dešimtbalių ir pasiekimo lygių vertinimo rezultatų apdorojimui. Kuriant skaičiuoklę, atsižvelgta į 20 % Gimnazijos darbuotojų siūlymus iki 2024-09-01.2. Įdiegus skaičiuoklę, 30 % 5–8 klasių mokinių apibendrinti pažangos rezultatai teikti tėvams 2 kartus per pusmetį, iki 2024-12-20. | 1.1. Iki 2024-08-29 parengta ir išbandyta skaitmeninė pažangumo skaičiuoklė dešimtbalių ir pasiekimo lygių vertinimo rezultatų apdorojimui: sukelti visų klasių (1–8, I–IV) mokinių metų įvertinimų duomenys, kuriuos jau galima palyginti (pažangos stebėjimas).1.2. Iki 2024-06-21 skaičiuoklės kūrime dalyvavę metodinių grupių deleguoti atstovai pateikė siūlymus, atsižvelgta į visus pateiktus siūlymus (gauti 6 siūlymai)1.3. Prie sistemos jau prijungti 15 mokytojų, padedančių išsiaiškinti, ar tinkamai sistema veikia, ką dar reikės tobulinti.2.1. Įdiegus skaičiuoklę, 34 % 5–8 klasių mokinių apibendrinti pažangos rezultatai teikti tėvams 2 kartus per pusmetį, iki 2024-12-14 |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. – | – |

**3. Veiklos, kurios nebuvo planuotos ir nustatytos, bet įvykdytos**

| Užduotys / veiklos | Poveikis švietimo įstaigos veiklai |
| --- | --- |
| 3.1. Dalyvavimas nacionalinės švietimo politikos formavime | Gimnazijos vadovas 2024 m. teikė siūlymus ŠMSM, Klaipėdos miesto savivaldybės ir kitų institucijų atstovams dėl Švietimo, Darbo apmokėjimo, Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymų pakeitimo, dėl lankomumo tvarkos atnaujinimo, biudžetinių įstaigų vadovų darbo santykių reguliavimo ir kitais klausimais (į siūlymus iš dalies atsižvelgta). |
| 3.2. Plėtojimas tarptautinio bendradarbiavimo  | Gimnazijos vadovas 2024 m. inicijavo naujas Gimnazijos bendradarbiavimo kryptis tarptautiniu lygmeniu: –  pradėtas naujas tarptautinis mainų projektas „Regioninis identitetas transeuropinės integracijos kontekste“ su  Vokietijos Braunschweig gimnazija Ricarda-Huch-Schule ir Suomijos gimnazija Valkeakosken Tietotien lukio (Vokietijos pusė projekte dalyvavo su Erasmus programos finansavimu, Gimnazija – savo lėšomis).  Gimnazijos mokiniai vyko į Suomiją, kur dirbo prie labai aktualios temos „Klimato kaita. Kaip sumažinti savo anglies pėdsaką?". Projektas bus tęsiamas ir 2025 m.;* bendradarbiaujant su Vokietijos nacionaline UNESCO komisija (Deutsche UNESCO-Kommission ), 2024 m. savanorystės veiklas Gimnazijoje 1 metus vykdė dvi savanorės iš Vokietijos;
* dedant dideles pastangas pavyko pasiekti, kad Vokietijos užsienio reikalų tarnyba (Zentralstelle für das Auslandsschulwesen (ZfA)) ir Centrinė užsienio vadyba (Bundesamt für Auswärtige Angelegenheiten) po 12 metų pertraukos dirbti Gimnazijoje leistų gimtakalbiam (vokiečių kalbos) mokytojui iš Vokietijos. Mokytojas įdarbintas pilnu krūviu.
 |
| 3.3. Užsienyje leistų vadovėlių įtraukimas į vadovėlių duomenų bazę | Inicijuotas užsienyje leistų vadovėlių (iš viso 9-ių vadovėlių: 3-jų skirtingų serijų vadovėlių 3 skirtingi lygiai), būtinų vokiečių gimtajai kalbai gimnazijoje mokyti, įtraukimas į vadovėlių duomenų bazę. Europos Sąjungos šalyse parengti ir išleisti vadovėlis gimtosioms kalboms Lietuvos tautinių mažumų mokyklose mokytis privalo atitikti Bendrojo ugdymo dalykų spausdintų vadovėlių atitikties teisės aktams įvertinimo ir aprūpinimo jais tvarkos apraše nustatytus reikalavimus. Gimnazijos vokiečių k. mokytojai išsamiai aprašė visus vadovėlius, Nacionalinei švietimo agentūrai pateiktas prašymas juos įvertinti. Rezultatas pasiektas – priimtas sprendimas visus vadovėlius įtraukti į duomenų bazę. |
| 3.4. Ugdymo proceso organizavimas Gimnazijos pastato kapitalinio remonto sąlygomis | Gimnazijos vadovas 2024 m. sėkmingai organizavo mokinių ugdymą Klaipėdos suaugusiųjų gimnazijos patalpose, užtikrino nenutrūkstamą ugdymo procesą visų klasių mokiniams, užtikrino tinkamas darbo sąlygas mokytojams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1.- | - | - | - |